Merkel Rossiya va Ukraina o'rtasida vositachilik qiladimi?

Germaniyaning sobiq kantsleri Angela Merkel Rossiya va Ukraina o'rtasidagi muzokaralarda vositachilik qilishdan bosh tortganini aytdi. Bu haqda “RBK” xabar berdi.
Merkelning aniqlik kiritishicha, u Germaniya hukumati undan talab qilmagan ishni bajarmasligi kerak. “Mening fikrimcha, Germaniya hukumati mendan talab qilmagan ishlarga aralashmasligim zarur”, — degan u. Sobiq kantsler Putin bilan muzokara olib borish niyatida emasligini tasdiqlagan. Uning fikricha, bu hech qanday foyda keltirmaydi.
Buxarestda 2008 yilda bo'lib o'tgan NATO sammitida Merkel Ukraina va Gruziyaning alyansga kirishiga qarshi chiqqan. U bayonotini o'sha paytda Ukraina juda bo'lingan mamlakat bo'lgani bilan izohlagan. Bundan tashqari, kantsler Putin o'shanda buni “urush e'lon qilish” deb hisoblaganini aytgan.
Avvalroq Germaniyada Angela Merkel sabab mojaro yuzaga kelgandi. Shuningdek, mamlakatning amaldagi kantsleri Olaf Sholts Germaniya Evropada eng yirik armiya tuzishini ma'lum qilgandi.